വേണം മെമു വടകരയില് സ്ഥിരം തീവണ്ടി യാത്രക്കാര് വലയുന്നു വടകര: കോവിഡിന്്റെ നിയന്ത്രണങ്ങളില് ഇളവ് വരുത്തിയതോടെ ജനറല് കോച്ചുകളുള്ള തീവണ്ടികള് തിരിച്ചുവന്നുതുടങ്ങിയെങ്കിലും വടകരയിലെ സ്ഥിരം തീവണ്ടി യാത്രക്കാര്ക്ക് കാര്യമായ ഗുണമില്ലെന്ന് ആക്ഷേപം. നിലവില് കണ്ണൂര്ഷൊര്ണൂര് റൂട്ടില് ഉള്ളത് പോലെ തെക്കോട്ട് ഓടുന്ന ഒരു മെമു എന്നതാണ് വടകരയിലെ യാത്രക്കാരുടെ പ്രധാന ആവശ്യം. രാവിലെ 4.30ന് ഷൊര്ണൂരില്നിന്ന് പുറപ്പെടുന്ന മെമു 6.32നാണ് കോഴിക്കോട്ടെത്തുക. 7.34ന് വടകരയിലെത്തും. വടകരയില് നിന്ന് കണ്ണൂരിലേക്ക് ജോലിക്ക് പോകുന്നവര്ക്കും വൈകീട്ട് തിരിച്ചുവരാനും ഈ വണ്ടി ഉപകാരപ്പെടും. എന്നാല് തലശ്ശേരി, വടകര, കൊയിലാണ്ടി ഭാഗങ്ങളില്നിന്ന് ഏറ്റവും കൂടുതല് പേര് ജോലിചെയ്യുന്ന കോഴിക്കോട് ഭാഗത്തേക്ക് മെമു സര്വീസില്ല. രാവിലെ ഒമ്ബതിനും 9.30നും മധ്യേ കോഴിക്കോട് എത്തുന്നവിധത്തില് മെമു സര്വീസ് തുടങ്ങിയാല് യാത്രാപ്രശ്നം ഒരുപരിധിവരെ പരിഹരിക്കാമെന്നാണ് സ്ഥിരം യാത്രക്കാര് പറയുന്നത്. ഇപ്പോള് കോഴിക്കോട് ഭാഗത്തേക്ക് കണ്ണൂരില്നിന്ന് പുറപ്പെടുന്ന മൂന്ന് തീവണ്ടികള്ക്കാണ് അണ്റിസര്വ്ഡ് ടിക്കറ്റും സീസണ് ടിക്കറ്റും ലഭ്യമാകുന്നത്. എന്നാല് സ്ഥിരം യാത്രക്കാരില് വളരെ ചെറിയൊരു വിഭാഗത്തിനുമാത്രമേ ഇതിന്റെ ഗുണം കിട്ടൂ എന്നാണ് പരാതി. വടക്കോട്ട് കണ്ണൂര്വരെ മാത്രമാണ് നിലവില് ജനറല് കോച്ചുള്ള വണ്ടിയുള്ളത്. അവിടുന്നങ്ങോട്ട് പയ്യന്നൂര്, കാഞ്ഞങ്ങാട്, നീലേശ്വരം, കാഞ്ഞങ്ങാട്, കാസര്കോട്, മംഗളൂരു എന്നിവിടങ്ങളിലേക്ക് പോകാന് ടിക്കറ്റ് റിസര്വ്വ് ചെയ്യകതന്നെ വേണം. പുലര്ച്ചെ 5.10ന് കണ്ണൂരില്നിന്ന് പുറപ്പെടുന്ന കണ്ണൂര് ആലപ്പുഴ എക്സിക്യുട്ടീവ് എക്സ്പ്രസ്, 6.20ന് പുറപ്പെടുന്ന കണ്ണൂര്കോയമ്ബത്തൂര് വണ്ടി, ഉച്ചയ്ക്ക് 2.50ന് പുറപ്പെടുന്ന കണ്ണൂര് എറണാകുളം ഇന്റര്സിറ്റി എക്സ്പ്രസ് എന്നിവയാണ് തിങ്കളാഴ്ച മുതല് ഓടിത്തുടങ്ങിയത്. ഇതില് എക്സിക്യുട്ടീവ് എക്സ്പ്രസ് 5.49നാണ് വടകരയിലെത്തുക. കണ്ണൂര്, തലശ്ശേരി, വടകര എന്നിവിടങ്ങളില് നിന്ന് കോഴിക്കോട് ഭാഗത്തേക്ക് സ്ഥിരമായി ജോലിക്ക് പോകുന്നവരെ സംബന്ധിച്ചിടത്തോളം ഈ വണ്ടികൊണ്ട് കാര്യമായ ഗുണമില്ല. ഇതില് കയറാനായി പുലര്ച്ചെ വീട്ടില് നിന്നിറങ്ങേണ്ടിവരും. അതേസമയം മലപ്പുറം, തൃശൂര് പോലുള്ള ദൂരസ്ഥലങ്ങളിലേക്ക് ജോലിക്ക് പോകുന്നവര്ക്ക് ഉപകാരമാകും. രാവിലെ ഏഴുമണിക്ക് വടകരയിലെത്തുന്ന കണ്ണൂര് കോയമ്ബത്തൂര് വണ്ടിയും മലപ്പുറം ജില്ലയിലേക്കുള്ള യാത്രക്കാര്ക്ക് ആശ്വസമാണ്. മലപ്പുറം, കോഴിക്കോട് ഭാഗത്തുനിന്ന് ജോലികഴിഞ്ഞ് തിരിച്ചുവരുന്നവര്ക്കും ഉപകാരപ്പെടും. വൈകീട്ട് 6.30നാണ് വണ്ടി കോഴിക്കോട്ടെത്തുക. ജോലി കഴിഞ്ഞ് വണ്ടിക്കായി ഇത്രയും സമയം കാത്തിരിക്കണമെന്നുമാത്രം. പിന്നെയുള്ളത് ഉച്ചയ്ക്ക് 3.29ന് വടകരയിലെത്തുന്ന ഇന്റര്സിറ്റി എക്സ്പ്രസാണ്. ജോലി കഴിഞ്ഞുപോകുന്നവര്ക്കും ജോലിക്കുപോകുന്നവര്ക്കും യോജിച്ച സമയമല്ലിത്. നവംബര് പത്തിന് അണ്റിസര്വ്ഡ് ടിക്കറ്റ് കിട്ടുന്ന മംഗളൂരുകോയമ്ബത്തൂര് ഫാസ്റ്റ് പാസഞ്ചര്കൊണ്ടും കാര്യമായ ഗുണം സ്ഥിരം യാത്രക്കാര്ക്കില്ല. ഉച്ചയ്ക്ക് 12.39 ആണ് വടകരയിലെത്തുന്ന സമയം. തിരിച്ചുള്ള സമയം ഉച്ചയ്ക്ക് 2.04 ആണ്. രാവിലത്തെയും വൈകീട്ടത്തെയും സ്ഥിരംയാത്രക്കാരുടെ പ്രധാന ആവശ്യം പരശുറാം, എഗ്മോര്, ഏറനാട് എന്നീ എക്സ്പ്രസ് തീവണ്ടികളില് പഴയതുപോലെ ജനറല് കോച്ചുകള് ഉള്പ്പെടുത്താനാണ്. Vadakara is surrounded by regular train passengers